pythainlp/thai_wikipedia_clean_20230101 huggingface dataset:
กีเหมา (; ?-742) เป็นผู้ว่าการแคว้นชีจิ๋วในตอนปลายราชวงศ์ฮั่นตะวันออก เมื่อโจโฉเอาชนะลิโป้ได้ กีเหมาะจึงได้รับแต่งตั้งให้เป็นผู้ว่าการแคว้นชีจิ๋ว ในปีที่สี่ของศักราชเจี้ยนอัน (ค.ศ. 199) อ้วนสุดขึ้นเหนือเพื่อเข้าร่วมกับอ้วนเสี้ยว โจโฉจึงสั่งให้เล่าปี่ไปสกัดอ้วนสุดที่ชีจิ๋ว เล่าปี่โจมตีอ้วนสุดจนแตกพ่าย ฆ่ากีเหมาและยึดชีจิ๋ว
เมื่อ เล่าปี่ ซึ่งรับอาสาโจโฉเพื่อไปปราบ อ้วนสุด ได้เดินทางมาถึงเมืองชีจิ๋ว กีเหมาในฐานะผู้รักษาการเจ้าเมืองชีจิ๋วก็ได้ให้การต้อนรับ เล่าปี่ กวนอู และ เตียวหุย พร้อมกับทหารอีก 50000 นายเป็นอย่างดี หลังจากที่เล่าปี่เอาชนะอ้วนสุดได้สำเร็จ จนอ้วนสุดต้องกระอักเลือดตาย ซุนฮก หนึ่งในที่ปรึกษาคนสำคัญของโจโฉได้แนะนำให้โจโฉฆ่าเล่าปี่เสีย โดยให้กีเหมาเป็นผู้จัดการ
โจโฉจึงส่งจดหมายลับไปให้กีเหมาให้จัดการกับเล่าปี่แต่ ตันเต๋ง อดีตที่ปรึกษาของเล่าปี่ที่กีเหมาเรียกมาปรึกษาได้แอบไปบอกข่าวนี้ให้ กวนอู และ เตียวหุย ทราบตันเต๋งจึงเสนอแผน ล่อเสือออกจากถ้ำ จนในที่สุดกวนอูก็สามารถสังหารกีเหมาได้สำเร็จพร้อมกับตัดศีรษะของกีเหมานำไปมอบให้กับเล่าปี่
ยากิโตริ
ยากิโตริ  คือไก่ย่างเสียบไม้แบบญี่ปุ่นชนิดหนึ่ง เตรียมด้วยการเสียบเนื้อสัตว์ด้วย "คูชิ"  หรือไม้เสียบที่ทำจากเหล็ก ไม้ไผ่ หรือวัสดุที่คล้ายกัน จากนั้นนำไปย่างบนเตาถ่าน เนื้อสัตว์จะถูกปรุงรสด้วยซอสทาเระหรือเกลือระหว่างการย่างหรือหลังการย่าง ศัพท์ "ยากิโตริ" ในบางครั้งถูกนำมาใช้เรียก "คูชิยากิ" (อาหารเสียบไม้และย่าง) โดยทั่วไปอย่างไม่เป็นทางการ
ไก่แทนดอรี
เอารังคาบาด
เอารังคาบาด, ออรังคาบาด หรือ ออรังคาบัด (, ; ) เป็นเมืองในรัฐราชสถาน ประเทศอินเดีย เป็นศูนย์กลางการปกครองของอำเภอเอารังคาบาด และเป็นเมืองใหญ่สุดในภูมิภาคมราฐวาฑา และเป็นเขตเมืองที่มีประชากรหนาแน่นที่สุดเป็นอันดับที่สี่ของมหาราษฏระ ด้วยประชากร 1,175,116 คน สถานที่ท่องเที่ยวสำคัญของเมือง เช่น ถ้ำอชันตาและถ้ำเอลโลราซึ่งเป็นแหล่งมรดกโลกของยูเนสโกตั้งแต่ปี ค.ศ. 1938 และตั้งอยู่ชานเมืองเอารังคาบาด นอกจากนี้ยังมีถ้ำเอารังคาบาด, ป้อมเดาลตาบาด, ฆฤษเณศวรมนเทียร, มัสยิดจามา, หิมายัตบาฆ, ปัญจักกี และทะเลสาบซาลิม อาลี ในอดีตเอารังคาบาดมี 52 ประตูเมือง จึงเป็นที่มาของสมญานามเมืองแห่งประตูเมือง ("City of Gates") ในปี ค.ศ. 2019 นครอุตสาหกรรมเอารังคาบาด (Aurangabad Industrial City: AURIC) ได้กลายเป็นเมืองอุตสาหกรรมอัจฉริยะโครงการใหม่แห่งแรกของอินเดีย ภายใต้แผนการหลักสมาร์ตซิตีส์มิชชันของประเทศ
ออรังคาบาด
ฆฤษเณศวรมนเทียร
ฆฤษเณศวรชโยติรลึงคมนเทียร  หรือมักเรียกว่า ฆฤษเณศวร (Ghrneshwar) หรือ ธุศเมศวรมนเทียร (Dhushmeshwar Temple) เป็นหนึ่งในโบสถ์พราหมณ์ที่บูชาพระศิวะที่มีระบุไว้ในศิวปุราณะ คำว่า "ฆฤษเณศวร" แปลว่าจ้าวเเห่งความเห็นอกเห็นใจ ("lord of compassion") มนเทียรนี้เป็นสถานที่แสวงบุญสำคัญของศาสนิกชนฮินดูผู้นับถือลัทธิไศวะ ที่ซึ่งเชื่อว่ามนเทียรนี้เป็นมนเทียรสุดท้ายในสิบสองมนเทียรพระศิวะ “ชโยติรลึงค์” (Jyotirlinga; ลึงค์แห่งแสงสว่าง) ที่ตั้งอยู่ไม่ไกลจากถ้ำเอลโลรา แหล่งมรดกโลกของยูเนสโกซึ่งตั้งอยู่ห่างออกไปไม่ถึงหนึ่งกิโลเมตร มนเทียรนี้ตั้งอยู่ ทางตะวันตกเฉียงเหนือของเมืองออรังคาบาด หรือประมาณ ทางจะวันออกของมุมไบ
สิ่งก่อสร้างของมนเทียรนี้ถูกทำลายโดยรัฐสุลต่านเดลีในช่วงศตวรรษที่ 13 และ 14 ก่อนที่จะมีการปฏิสังขรณ์ขึ้นใหม่ และถูกทำลายอีกหลายครั้ง โดยเฉพาะในสมัยความขัดแย้งระหว่างจักรวรรดิโมกุลกับมราฐา โครงสร้างปัจจุบันนี้เป็นการบูรณะปฏิสังขรณ์ในศตวรรษที่ 18 ภายใต้การสนับสนุนของมหาราณี Ahilyabai Holkar แห่งอินโดร์ ภายหลังการล่มสลายของจักรวรรดิโมกุล ในปัจจุบันที่นี่ยังคงเป็นศาสนสถานสำคัญของชาวฮินดู มีศาสนิกชนเข้ามาสักการะอย่างไม่ขาดสาย ผู้เยี่ยมชมสามารถเข้าไปภายในโถงต่าง ๆ รวมถึงครรภคฤห์ด้วย โดยมีเพียงข้อแม้เดียวคือเมื่อผู้ชายเข้าไปภายในโถงด้านในสุด (ครรภคฤห์; garbha-ghrya) จะต้องเปลือยอกเข้าไปตามธรรมเนียม
Grishneshwar Temple
Grishneshwar
Aurangabad, Maharashtra
ออรังกาบัด
ยากิโทริ
สำนักศิลปินอูตางาวะ
Korokke
Kushikatsu
การบังคับให้บุคคลสูญหาย
พระสนมฮีบิน ตระกูลจาง
กีฬายิงธนูในโอลิมปิกฤดูร้อน 1976
การแข่งขันยิงธนูในโอลิมปิกฤดูร้อน 1976 เป็นการแข่งขันกีฬายิงธนูในกีฬาโอลิมปิกฤดูร้อนครั้งที่ 21 ที่มอนทรีออล ประเทศแคนาดา ระหว่างวันที่ 27-30 กรกฎาคม พ.ศ. 2519 จัดขึ้นที่สนาม Olympic Archery Field, Joliette ซึ่งการแข่งขันกีฬายิงธนูครั้งนี้มีการแข่งขันทั้งหมด 2 รายการ คือ ประเภททีมชาย 1 รายการ และประเภททีมหญิง 1 รายการ โดยมีนักกีฬาเข้าร่วมแข่งขัน 64 คน จาก 24 ประเทศ
อ็อสวัลท์ โพล
อ็อสวัลท์ ลูทวิช โพล (; 30 มิถุนายน ค.ศ. 1892 – 7 มิถุนายน ค.ศ. 1951) เป็นเจ้าหน้าที่เอ็สเอ็สในช่วงยุคนาซี ในฐานะที่เป็นหัวหน้าทบวงเศรษฐกิจหลักและการบริหารเอ็สเอ็ส (SS Main Economic and Administrative Office) และหัวหน้าฝ่ายบริหารของค่ายกักกันนาซี เขากลายเป็นบุคคลสำคัญในมาตรการสุดท้าย การฆ่าล้างเผ่าพันธุ์ชาวยิวในทวีปยุโรป
หลังสงคราม โพลได้หลบซ่อนตัว แต่ถูกจับกุมตัวในปี ค.ศ. 1946 โพลได้ถูกนำตัวขึ้นศาลในปี ค.ศ. 1947 ในการพิจารณาคดีโพล ถูกตัดสินว่ามีความผิดในข้อหาอาชญากรรมต่อมนุษยชาติและถูกประหารชีวิต หลังจากที่ได้พยายามยื่นอุทธรณ์หลายครั้ง (แต่ไม่สำเร็จ) เขาก็ถูกประหารชีวิตโดยการแขวนคอในปี ค.ศ. 1951
พระเจ้าทงมย็องซองแห่งโคกูรยอ
กีฬามวยสากลสมัครเล่นในโอลิมปิกฤดูร้อน 1976
การแข่งขันมวยสากลสมัครเล่นในโอลิมปิกฤดูร้อน 1976 เป็นการแข่งขันกีฬามวยสากลสมัครเล่นในกีฬาโอลิมปิกฤดูร้อนครั้งที่ 21 ที่มอนทรีออล ประเทศแคนาดา ระหว่างวันที่ 18-31 กรกฎาคม พ.ศ. 2519 จัดขึ้นที่สนาม ซึ่งการแข่งขันกีฬามวยสากลสมัครเล่นครั้งนี้มีการแข่งขันทั้งหมด 11 รายการ คือ ประเภททีมชาย 11 รายการ และประเภททีมหญิง 0 รายการ โดยมีนักกีฬาเข้าร่วมแข่งขัน 266 คน จาก 54 ประเทศ
กีฬาเรือแคนูในโอลิมปิกฤดูร้อน 1976
การแข่งขันเรือแคนูในโอลิมปิกฤดูร้อน 1976 เป็นการแข่งขันกีฬาเรือแคนูในกีฬาโอลิมปิกฤดูร้อนครั้งที่ 21 ที่มอนทรีออล ประเทศแคนาดา ระหว่างวันที่ กรกฎาคม - สิงหาคม พ.ศ. 2519 จัดขึ้นที่สนาม ซึ่งการแข่งขันกีฬาเรือแคนูครั้งนี้มีการแข่งขันทั้งหมด 11 รายการ คือ ประเภททีมชาย 9 รายการ และประเภททีมหญิง 2 รายการ โดยมีนักกีฬาเข้าร่วมแข่งขัน คน จาก ประเทศ
กีฬาจักรยานในโอลิมปิกฤดูร้อน 1976
การแข่งขันจักรยานในโอลิมปิกฤดูร้อน 1976 เป็นการแข่งขันกีฬาจักรยานในกีฬาโอลิมปิกฤดูร้อนครั้งที่ 21 ที่มอนทรีออล ประเทศแคนาดา ระหว่างวันที่ 18-24 กรกฎาคม พ.ศ. 2519 จัดขึ้นที่สนาม Mont Royal Park และ Montreal Olympic Velodrome ซึ่งการแข่งขันกีฬาจักรยานครั้งนี้มีการแข่งขันทั้งหมด 6 รายการ คือ ประเภททีมชาย 6 รายการ และประเภททีมหญิง 0 รายการ โดยมีนักกีฬาเข้าร่วมแข่งขัน 295 คน จาก 49 ประเทศ
กีฬาขี่ม้าในโอลิมปิกฤดูร้อน 1976
การแข่งขันกรีฑาในโอลิมปิกฤดูร้อน 1976 เป็นการแข่งขันกีฬากรีฑาในกีฬาโอลิมปิกฤดูร้อนครั้งที่ 21 ที่มอนทรีออล ประเทศแคนาดา ระหว่างวันที่ 23 กรกฎาคม - 1 สิงหาคม พ.ศ. 2519 จัดขึ้นที่สนาม Olympic Equestrian Centre และ Olympic Stadium ซึ่งการแข่งขันกีฬากรีฑาครั้งนี้มีการแข่งขันทั้งหมด 6 รายการ คือ ประเภทเดี่ยว 3 รายการ และประเภททีม 3 รายการ โดยมีนักกีฬาเข้าร่วมแข่งขัน 135 คน จาก 23 ประเทศ
กีฬาฟันดาบในโอลิมปิกฤดูร้อน 1976
การแข่งขันฟันดาบในโอลิมปิกฤดูร้อน 1976 เป็นการแข่งขันกีฬาฟันดาบในกีฬาโอลิมปิกฤดูร้อนครั้งที่ 21 ที่มอนทรีออล ประเทศแคนาดา ระหว่างวันที่ กรกฎาคม - สิงหาคม พ.ศ. 2519 จัดขึ้นที่สนาม ซึ่งการแข่งขันกีฬาฟันดาบครั้งนี้มีการแข่งขันทั้งหมด 8 รายการ คือ ประเภททีมชาย 6 รายการ และประเภททีมหญิง 2 รายการ โดยมีนักกีฬาเข้าร่วมแข่งขัน 281 คน จาก 34 ประเทศ
ลิซา (นักดนตรีชาวญี่ปุ่นเกิด พ.ศ. 2530)
ริซะ โอริเบะ ( เกิด 24 มิถุนายน พ.ศ. 2530) หรือชื่อในวงการว่า ลิซา  เป็นนักร้องหญิงและนักแต่งเพลงชาวญี่ปุ่น เธอได้เซ็นสัญญากับค่ายเพลงซาครามิวสิค ภายใต้ค่ายเพลงของโซนี่มิวสิคอาร์ติสต์
ชีวิตช่วงแรกและก่อนเข้าวงการ.
เธอเกิดเมื่อวันที่ 24 มิถุนายน พ.ศ. 2530 ในจังหวัดกิฟุ เมืองเซกิ ประเทศญี่ปุ่น เธอได้ซ้อมเรียนเปียโนตั้งแต่เธออายุ 3 ขวบ และเธอซ้อมเต้นและร้องเพลง ซึ่งต่อเนื่องผ่านโรงเรียนมัธยมปลายของเธอ ขณะที่เธออยู่ในระดับประถมศึกษา เธอเข้าร่วมในการคัดเลือกออดิชั่นในสนามกีฬาต่อสู้ญี่ปุ่น และเป็นช่วงเวลานี้เธอตัดสินใจที่จะเป็นศิลปิน ในสมัยมัธยมต้น เธอจัดตั้งวงดนตรีขึ้นซึ่งนำเพลงของแอวริล ลาวีน เลิฟซายเคเดลิโค และเอโกแวร็ปปิน นำไปร้องเพลงโคเวอร์ใหม่ๆ
เธอได้เริ่มเข้าวงการร้องเพลงเมื่อปี พ.ศ. 2548 ในช่วงปีแรกของเธอในโรงเรียนมัธยม เมื่อเธอกลายเป็นวงดนตรีโคเวอร์ที่เล่นวงอินดี้ร็อคที่เรียกว่าวงชัคกี เธอเลือกที่จะไม่เข้ามหาวิทยาลัยเพื่อมุ่งเน้นไปที่เธอทำงานกับวงชัคกีด้วย แต่ในที่สุดก็กลายเป็นเรื่องยากสำหรับพวกเขา หลังจากเธอได้แยกย้ายวงดนตรีเมื่อปี พ.ศ. 2551 เธอได้ย้ายอาศัยที่เมืองโตเกียวเพื่อเธอมีอาชีพวงการนักร้องต่อไป
ในเมืองโตเกียว เธอได้จัดตั้งวงชื่อว่าเลิฟอิทเซมออลพร้อมด้วยสมาชิกจากวงอินดี้ในที่จอดรถข้างนอก และเริ่มใช้ชื่อในวงการของเธอชื่อว่า "ลิซา"  ซึ่งเป็นตัวย่อสำหรับของเลิฟอิทเซมออล วงดนตรีจะดำเนินการด้วยลิซา ในระหว่างการแสดงสดเดี่ยวหลัง ในปี พ.ศ. 2553 เธอทำเพลงเปิดตัวครั้งใหญ่ของเธอสำหรับเพลงประกอบการ์ตูนซีรีส์อนิเมะเรื่อง แองเจิลบีทส์! แผนพิชิตนางฟ้า เป็นหนึ่งในสองนักร้องสำหรับตัวละครในเรื่องของวงเกิร์ลเดดมอนส์เตอร์ เธอได้ออกปล่อยตัวเพลงซิงเกิล 3 เพลงและอัลบั้มเดียวในปี พ.ศ. 2553 ภายใต้ของชื่อเกิร์ลเดดมอนส์เตอร์ บนค่ายเพลงของคีย์เร็คคอร์ดเลเบล (คีย์ซาวนด์เลเบล) ซิงเกิ้ลแรกของเธอคือ "ทาวซันด์เอเนมีส์"  ปล่อยตัวเมื่อวันที่ 12 พฤษภาคม ซิงเกิ้ลที่ 2 คือ "ลิตเติ้ลเบรเวอร์"  ปล่อยตัวเมื่อวันที่ 9 มิถุนายน และซิงเกิ้ลที่ 3 ของเธอคือ "อิชิบังโนะทะคะระโมะโนะ ฉบับยุอิครั้งสุดท้าย" (, แปล : สมบัติล้ำค่าที่สุดของฉัน (ฉบับยุอิครั้งสุดท้าย)) ปล่อยตัวแบบขายเมื่อวันที่ 8 ธันวาคม อัลบั้มของเธอชื่อว่า "คีพเดอะบีทส์"  ปล่อยตัวอัลบั้มเมื่อวันที่ 30 มิถุนายน เธอทำให้ปรากฏตัวการแสดงในช่วงคอนเสิร์ตของปี 2010 อนิเมะโล ซัมเมอร์ ไลฟ์ และแสดงซ้ำในวันที่ 28 สิงหาคม
เธอได้ทำการเปิดตัวเดี่ยวเมื่อวันที่ 20 เมษายน พ.ศ. 2554 พร้อมด้วยเปิดตัวมินิอัลบั้มชื่อว่า "เล็ตเทอร์ทูยู"  โดยอนิเพล็กซ์ ภายใต้โซนี่มิวสิคอาร์ติสต์ เพลงนี้ประกอบด้วยอัลบั้มศิลปินโดจินและศิลปินสำคัญ และเธอแต่งเพลงแรกชื่อว่า "บีลีฟอินมายเซลฟ์"  เธอได้แต่งเพลงอัลบั้มเป็นครั้งแรก ในวันที่ 12 พ.ศ. ิกายน พ.ศ. 2554 เธอได้แสดงคอนเสิร์ตในอนิเมะเฟสติวัลเอเซีย ประเทศสิงคโปร์ เธอได้ปล่อยตัวเพลงซิงเกิลเดี่ยวของเธอคือ "โอธไซน์"  เมื่อวันที่ 23 พ.ศ. ิกายน พ.ศ. 2554 ซึ่งใช้เป็นเพลงประกอบช่วงเปิดอนิเมะเรื่องปฐมบทสงครามจอกศักดิ์สิทธิ์ เพลงซิงเกิ้ลนี้ถูกจัดอันดับ 5 ในโอริคอนชาร์ตประจำสัปดาห์และได้รับการรับรางวัลทองโดยสมาคมอุตสาหกรรมแผ่นเสียงแห่งประเทศญี่ปุ่น (RIAJ)
บริษัทชูคันบุนชุนได้รายงานเรื่องความสัมพันธ์ของเธอและซูสุกิ ทัตสึฮิสะว่าทั้งสองมีความสนิทสนมกันเมื่อเดือนพฤษภาคม พ.ศ. 2562 จนกระทั่งในเดือนมกราคม พ.ศ. 2563 มีการเปิดเผยต่อสาธารณชนอีกครั้งถึงความสัมพันธ์ของพวกเขาซึ่งได้เข้าพิธีแต่งงานเรียบร้อยแล้ว
พ.ศ. 2555 – 2558.
เธอปล่อยอัลบั้มเดี่ยวฉบับเต็มชื่อว่า เลิฟเวอร์สไมล์  เมื่อวันที่ 22 กุมภาพันธ์ พ.ศ. 2555 อัลบั้มนี้ได้ติดอันดับ 7 ของโอริคอนชาร์ตประจำสัปดาห์ เธอได้เข้าร่วมอนิเมะเอ็กซ์โป พ.ศ. 2555 ในลอสแอนเจลิส สหรัฐอเมริกา ในฐานะแขกผู้มีเกียรติและแสดงคอนเสิร์ตครั้งแรกของเธอในที่ทวีปอเมริกาเหนือ วันที่ 1 กรกฎาคม หลังจากความสำเร็จของเธอกับเพลง "โอธไซน์"  เธอได้เลือกแสดงร้องเพลงประกอบอนิเมะเรื่อง ซอร์ดอาร์ตออนไลน์ ซิงเกิลชื่อว่า "ครอสซิงฟิลด์"  ซิงเกิลที่ 2 ของเธอได้ปล่อยตัวออกเมื่อวันที่ 8 สิงหาคม พ.ศ. 2555 และซิงเกิลได้ติดอันดับที่ 5 ของโอริคอนและได้รับรางวัลทองภายหลังโดยสมาคมอุตสาหกรรมแผ่นเสียงแห่งประเทศญี่ปุ่น (RIAJ) ซิงเกิลที่ 3 ของเธอคือ "เบสต์เดย์เบสต์เวย์"  ที่ถูกติดอันดับ 6 ในโอริคอน ปล่อยตัวเมื่อวันที่ 3 เมษายน พ.ศ. 2556 และซิงเกิลที่ 4 ของเธอคือ "ทราวเมราย"  ที่ถูกติดอันดับ 15 ในโอริคอนและใช้ในเพลงประกอบอนิเมะช่วงเปิดเรื่องคือ ได้ปล่อยตัวเมื่อวันที่ 7 สิงหาคม พ.ศ. 2556 เธอได้ปล่อยตัวอัลบั้มเดี่ยวชื่อว่า "แลนด์สเปซ"  เมื่อวันที่ 30 ตุลาคม พ.ศ. 2556 อัลบั้มนี้ของเธอจะถูกติดอันดับ 2 ในโอริคอน
เมื่อวันที่ 3 มกราคม พ.ศ. 2557 เธอได้จัดคอนเสิร์ตเดี่ยวที่ถูกขายหมดแล้วที่สนามกีฬานิปปงบูโดกัง ซิงเกิลที่ 5 ของเธอคือ "ไรซิงโฮป"  ที่ใช้ในประกอบอนิเมะช่วงเปิดเรื่อง พี่น้องปริศนาโรงเรียนมหาเวท ได้ปล่อยตัวเมื่อวันที่ 7 พฤษภาคม พ.ศ. 2557 ซิงเกิลจะถูกติดอันดับ 4 ในโอริคอน หลังจากนั้นเธอได้โคเวอร์เพลง "เฮดโฟนแอคเตอร์"  และ "ยูเคอิเยสเตอร์เดย์"  จากเรื่องคาเงโร่โปรเจกต์ พิเศษสำหรับตอนที่ 6 จากอนิเมะเรื่องเมคะคุซิตี้แอคเตอร์ เธอได้ปล่อยตัวซิงเกิ้ลที่ 6 ของเธอคือ "ไบรต์ไฟลต์ แอลมิรานิค"  เมื่อวันที่ 17 กันยายน พ.ศ. 2557 ซิงเกิลนี้ถูกติดอันดับที่ 8 ในโอริคอน และซิงเกิลที่ 7 ของเธอคือ "ชิรุชิ"  ปล่อยตัวเมื่อวันที่ 10 ธันวาคม พ.ศ. 2557 ถูกติดอันดับ 3 ของโอริคอน เพลงนี้ถูกใช้ประกอบช่วงจบที่ 3 ของอนิเมะเรื่อง ซอร์ตอาร์ตออนไลน์ ภาค 2 และซิงเกิลรวมถึงเพลง "โนมอร์ไทม์แมชชีน"  ที่ใช้ในเพลงประกอบช่วงจบที่ 2 ของอนิเมะเรื่องซอร์ดอาร์ตออนไลน์ ภาค 2
เธอได้แสดงคอนเสิร์ตที่สนามกีฬานิปปงบูโดกังเป็นครั้งที่ 2 เมื่อวันที่ 10 - 11 มกราคม พ.ศ. 2558 ก่อนที่ตั๋วที่ขายหมดแล้ว เธอได้ปล่อยตัวอัลบัมเดี่ยวชื่อว่า "ลันเชอร์"  เมื่อวันที่ 4 มีนาคม พ.ศ. 2558 และเธอได้ปล่อยตัวซิงเกิลที่ 8 ของเธอชื่อว่า "รัลลีโกราวนด์"  เมื่อวันที่ 27 พฤษภาคม พ.ศ. 2558 เพลงนี้จะถูกใช้ในประกอบช่วงเปิดของอนิเมะชื่อว่า รักลวงป่วนใจ ภาค 2 เธอได้แสดงพากย์ตัวละครเป็น แมดจ์ เนลสัน ในภาพยนตร์แอนิเมชันเรื่องมินเนียน ฉบับเสียงพากย์ญี่ปุ่น ที่ได้ฉายรอบปฐมทัศน์ในโรงภาพยนตร์ญี่ปุ่นเมื่อวันที่ 31 กรกฎาคม พ.ศ. 2558 หลังจากนั้น เธอได้ปล่อยตัวซิงเกิลที่ 9 ของเธอคือ "เอมพ์ทีเมอร์เมด"  เมื่อปลายปี พ.ศ. 2558 เธอได้ออกแสดงเพลง "ไอดี"  ที่ถูกใช้ประกอบวิดีโอเกม ""
พ.ศ. 2559 – ปัจจุบัน.
รำลึกถึงปีที่ 5 ของเธอในฐานะศิลปินเดี่ยว เธอได้ปล่อยตัวเพลงอีพีชื่อว่า "เล็ตเทอร์ทูยู"  ฉบับแผ่นรุ่นจำกัด เมื่อวันที่ 23 มีนาคม พ.ศ. 2559 เธอได้ปล่อยตัวมินิอัลบั้มเพลง "ลัคกีไฮไฟฟ์"  เมื่อวันที่ 20 เมษายน พ.ศ. 2559 เธอได้ปล่อยตัวซิงเกิลเพลง "เบรฟเฟรคเอาต์"  เพลงนี้ถูกใช้ประกอบอนิเมะช่วงเปิดเรื่อง และซิงเกิลจะรวมถึงเพลง "แอ็กซ์ซิส"  ด้วย ที่ใช้ในเพลงประกอบช่วงเปิดอนิเมะเรื่อง ควอลิเดียโค๊ด แบบที่ 2 เมื่อวันที่ 24 สิงหาคม พ.ศ. 2559 เธอได้ปล่อยตัวซิงเกิลเพลงชื่อว่า "แคทช์เดอะโมเมนต์"  เมื่อวันที่ 15 กุมภาพันธ์ พ.ศ. 2560 เพลงนี้จะถูกใช้ประกอบภาพยนตร์อนิเมะเรื่อง ซอร์ดอาร์ตออนไลนด์เดอะมูฟวี ภาคออร์ดินอลสเคล หลังจากนั้น เธอได้ย้ายมาเซ็นสัญญาค่ายเพลงซาครามิวสิค ภายใต้ค่ายโซนี่มิวสิคเอ็นเตอร์เทนเมนต์เจแปน เมื่อเดือนเมษายน พ.ศ. 2560 เธอได้ปล่อยตัวสตูดิโออัลบั้ม "ลิตเติลเดวิลพาเหรด"  เมื่อวันที่ 24 พฤษภาคม พ.ศ. 2560 เธอได้จัดแสดงคอนเสิร์ตทั้ง 2 วัน ที่ไซตามะซูเปอร์อารีนา เมื่อวันที่ 24 - 25 มิถุนายน พ.ศ. 2560 เธอได้ปล่อยตัวซิงเกิลเพลง "ดัตเตะอาตาชิโนะฮีโร่"  เมื่อวันที่ 2 สิงหาคม พ.ศ. 2560 เพลงนี้จะถูกใช้ประกอบช่วงจบของอนิเมะเรื่อง มายฮีโร่อคาเดเมีย ภาค 2 ซิงเกิลของเธอคือ "แอช"  ที่ได้ปล่อยตัวฉบับดิจิทัลเมื่อวันที่ 1 ตุลาคม พ.ศ. 2560 เพลงนี้ถูกใช้ในประกอบช่วงเปิดอนิเมะเรื่อง ซิงเกิลนี้ได้ปล่อยตัวเมื่อวันที่ 29 พ.ศ. ิกายน พ.ศ. 2560
เธอได้ออกเพลง "ทิลริสก์เฮิร์ทเลส"  ที่ใช้ประกอบเพลงวิดีโอเกม "" ออกเพลงนี้ฉบับดิจิทอลเมื่อวันที่ 9 มกราคม พ.ศ. 2562 เธอได้ออกทั้ง 2 อัลบั้มรวมคือ "ลิซาเบสต์เดย์"  และ ลิซาเบสต์เวย์  เมื่อวันที่ 9 พฤษภาคม พ.ศ. 2561 เธอปล่อยตัวซิงเกิ้ลฉบับคู่ด้าน A คือ "อะคะอิ วะนะ ฮูเลิฟอิท อาดามัส"  เมื่อวันที่ 12 ธันวาคม พ.ศ. 2561 เพลงนี้ชื่อว่าอาดามัส ใช้ประกอบเพลงช่วงเปิดอนิเมะแบบแรกคือเรื่อง "ซอร์ดอาร์ตออนไลน์ อาลิซิเซชัน" ได้ปล่อยตัวฉบับดิจิทัลเมื่อวันที่ 7 ตุลาคม พ.ศ. 2561 เธอมีให้ความสำคัญกับเพลง นาเรทิฟ  ของ ซาวะโนะ ฮิโระยูกิ ที่ได้ใช้ประกอบช่วงจบของภาพยนตร์อนิเมะเรื่อง ภายใต้ชื่อ "SawanoHiroyuki[nZk]:LiSA" ซิงเกิลของเธอชื่อว่า "กุเร็นเกะ"  ใช้ประกอบช่วงเปิดของอนิเมะเรื่อง ดาบพิฆาตอสูร ซิงเกิลนี้ปล่อยตัวฉบับดิจิทัลเมื่อวันที่ 22 เมษายน พ.ศ. 2562 และได้รับการเปิดตัวฉบับทางกายภาพ เมื่อวันที่ 3 กรกฎาคม พ.ศ. 2562 เธอได้ร่วมกับวงฟิคชันจังค์ชัน แสดงในเพลงชื่อว่า "ฟอร์มดิเอจ"  ที่ใช้ประกอบช่วงจบของอนิเมะเรื่อง ดาบพิฆาตอสูร เพลงนี้ได้ปล่อยตัวฉบับดิจิทัลเมื่อวันที่ 1 กันยายน พ.ศ. 2562 ซิงเกิลของเธอคือ "อันแลสต์ติง"  ปล่อยตัวเมื่อวันที่ 11 ธันวาคม พ.ศ. 2562 พร้อมด้วยเพลงแทร็คปล่อยตัวฉบับดิจิทอลเมื่อวันที่ 21 ตุลาคม พ.ศ. 2562 ในเพลงนี้จะใช้เป็นเพลงประกอบช่วงจบของอนิเมะเรื่อง ซอร์ดอาร์ตออนไลน์ "อลิซิเซชัน" เธอได้แสดงในเอ็นเอชเค โคฮากุอูตะกัสเซ็ง ครั้งที่ 70 เธอได้วางจำหน่ายปล่อยตัวเพลงดิจิตอลซิงเกิลในเพลง "ไอโจ"  เมื่อวันที่ 17 สิงหาคม พ.ศ. 2563 เพลงนี้ประกอบละครญี่ปุ่นเรื่อง "13" ออกอากาศเมื่อวันที่ 14 ตุลาคม พ.ศ. 2563 เธอจะวางจำหน่ายปล่อยตัวสตูดิโออัลบั้มที่ 5 ของเธอคือ ลีโอไนน์ (Leo-Nine) และนอกจากนี้ยังมีเพลงซิงเกิลชื่อว่า โฮมุระ ( แปล: เปลวไฟ) เพลงนี้ใช้ประกอบภาพยนตร์อนิเมะเรื่องใหม่คือ ดาบพิฆาตอสูร ฉบับหนัง: รถไฟนิรันดร์
ในเดือนกรกฎาคม พ.ศ. 2563 เพลงซิงเกิลของลิซาชื่อ "กุเร็นเกะ" ได้มีการทะลุ 1 ล้านดาวน์โหลดตั้งแต่ช่วงวางจำหน่าย ซิงเกิลนี้เป็นครั้งแรกโดยศิลปินหญิงมียอดดาวน์โหลดมากกว่า 1 ล้านครั้งในประวัติของโอริคอนดิจิตอลซิงเกิลแรงค์กิงชาร์ต เป็นซิงเกิลที่ 3 โดยรวในชาร์ตประวัติเช่นนั้น หลังจากเพลงซิงเกิลในปี พ.ศ. 2561 "เลมอน" ศิลปินโดย เคนชิ โยเนะซุ และเพลงซิงเกิลในปี พ.ศ. 2562 ของเขา ""
กีฬาแฮนด์บอลในโอลิมปิกฤดูร้อน 1976
การแข่งขันแฮนด์บอลในโอลิมปิกฤดูร้อน 1976 เป็นการแข่งขันกีฬาแฮนด์บอลในกีฬาโอลิมปิกฤดูร้อนครั้งที่ 21 ที่มอนทรีออล ประเทศแคนาดา ระหว่างวันที่ 18-28 กรกฎาคม พ.ศ. 2519 จัดขึ้นที่สนาม ซึ่งการแข่งขันกีฬาแฮนด์บอลครั้งนี้มีการแข่งขันทั้งหมด 2 รายการ คือ ประเภททีมชาย 1 รายการ และประเภททีมหญิง 1 รายการ โดยมีนักกีฬาเข้าร่วมแข่งขัน 230 คน จาก 12 ประเทศ
กีฬาฮอกกี้ในโอลิมปิกฤดูร้อน 1976
การแข่งขันฮอกกี้ในโอลิมปิกฤดูร้อน 1976 เป็นการแข่งขันกีฬาฮอกกี้ในกีฬาโอลิมปิกฤดูร้อนครั้งที่ 21 ที่มอนทรีออล ประเทศแคนาดา ระหว่างวันที่ 18-30 กรกฎาคม พ.ศ. 2519 จัดขึ้นที่สนาม Molson Stadium ซึ่งการแข่งขันกีฬาฮอกกี้ครั้งนี้มีการแข่งขันทั้งหมด 1 รายการ คือ ประเภททีมชาย 1 รายการ และประเภททีมหญิง 0 รายการ โดยมีนักกีฬาเข้าร่วมแข่งขัน คน จาก 11 ประเทศ
ทูตสันถวไมตรี  เป็นบุคคลตัวแทนผู้สนับสนุนสาเหตุที่เฉพาะเจาะจง หรือปัญหาระดับโลก โดยพื้นฐานเป็นบุคคลสาธารณะที่มีความโดดเด่น ทูตสันถวไมตรีเป็นบุคคลสำคัญที่เป็นที่รู้จักอย่างกว้างขวาง มีความโดดเด่นจากหลากหลายวงการ และเป็นผู้ที่มีความมุ่งมั่นสมัครใจและยินดีที่จะทุ่มเทกำลังและความสามารถอย่างที่สุดในการระดมความช่วยเหลือจากสาธารณชนเพื่อส่งเสริมความเป็นอยู่ที่ดีโดยไม่ได้รับค่าตอบแทนใด ๆ ซึ่งเป็นคำที่ควรแตกต่างจากคำว่า ทูตตราสินค้า  ที่มีบทบาทในการสนับสนุนบริษัทหรือสินค้าเพื่อให้บุคคลทั่วไปสนใจ ทูตสันถวไมตรีอาจเป็นบุคคลที่พำนักอยู่ประเทศหนึ่ง แล้วเดินทางไปอีกประเทศหนึ่ง เพื่อเป็นคณะผู้แทนทางทูต (หรือภารกิจมิตรภาพระหว่างประเทศ) ซึ่งเป็นได้ทั้งในระดับประเทศหนึ่งไปประเทศหนึ่ง ระดับรัฐไปรัฐ เมืองไปเมือง หรือเป็นสื่อกลาง เอกอัครราชทูต ตัวแทนขององค์กร หรือกลุ่มทางวัฒนธรรม
ฟุตบอลหญิงทีมชาติสวิตเซอร์แลนด์
ฟุตบอลหญิงทีมชาติสวิตเซอร์แลนด์ เป็นทีมฟุตบอลหญิงตัวแทนของประเทศสวิตเซอร์แลนด์ โดยลงแข่งขันครั้งแรกใน ค.ศ. 1972
สวิตเซอร์แลนด์ผ่านรอบคัดเลือกไปเล่นในรอบสุดท้ายของฟุตบอลหญิงชิงแชมป์แห่งชาติยุโรปเป็นครั้งแรกใน ค.ศ. 2017 พวกเขาอยู่ในกลุ่ม ซี ร่วมกับฝรั่งเศส ออสเตรีย และไอซ์แลนด์ สวิตเซอร์แลนด์แพ้ออสเตรีย 1–0 ชนะไอซ์แลนด์ 2–1 และเสมอกับฝรั่งเศส 1–1 ทำให้จบอันดับที่ 3 ของกลุ่ม ไม่สามารถผ่านเข้าสู่รอบถัดไปได้
Switzerland women's national football team
สวิสคัพ
สวิสคัพ (; ; ; ) เป็นการแข่งขันฟุตบอลถ้วยของสมาคมฟุตบอลสวิสซึ่งจัดขึ้นทุกปีนับตั้งแต่ ค.ศ. 1926 สโมสรที่ชนะเลิศถ้วยนี้จะได้สิทธิ์เข้าร่วมแข่งขันยูฟ่ายูโรปาลีก
สโมสรที่ชนะเลิศถ้วยนี้มากที่สุดคือกราสฮอปเปอร์ซึ่งชนะเลิศ 19 สมัย รองลงมาคือบาเซิลซึ่งชนะเลิศ 13 สมัย
ฟุตบอลทีมชาติกาตาลุญญา
ฟุตบอลทีมชาติกาตาลุญญา  เป็นตัวแทนทีมฟุตบอลจากแคว้นกาตาลุญญา อยู่ภายใต้การดูแลของสหพันธ์ฟุตบอลกาตาลา
"ข้อมูล ณ วันที่ 25 มีนาคม ค.ศ. 2019"
กรมทหารราบที่ 369 (สหรัฐอเมริกา)
สวิสลีกคัพ
สวิสลีกคัพ เป็นอดีตการแข่งขันฟุตบอลถ้วยของประเทศสวิตเซอร์แลนด์ซึ่งเคยจัดขึ้นในช่วงก่อนเปิดฤดูกาลใน ค.ศ. 1972 และ 1973 และเคยจัดขึ้นในช่วงฤดูกาลตั้งแต่ฤดูกาล 1974–75 ถึง 1981–82 รูปแบบการแข่งขันเป็นแบบแพ้คัดออก สโมสรที่เข้าร่วมแข่งขันได้แก่สโมสรจากลีกสูงสุดสองระดับแรก นั่นคือ ซูเปอร์ลีก และแชลเลนจ์ลีก
ยัน ซ็อมเมอร์
ยัน ซ็อมเมอร์ (เกิดวันที่ 17 ธันวาคม ค.ศ. 1988) เป็นนักฟุตบอลชาวสวิสที่เล่นในตำแหน่งผู้รักษาประตูให้กับโบรุสซีอาเมินเชินกลัทบัคและทีมชาติสวิตเซอร์แลนด์
ซ็อมเมอร์มาจากทีมเยาวชนของบาเซิล และเมื่อเขาได้เล่นให้กับทีมชุดใหญ่ เขามีส่วนช่วยให้บาเซิลชนะเลิศสวิสซูเปอร์ลีก 4 สมัยติดต่อกัน ก่อนที่เขาจะย้ายไปเมินเชินกลัทบัคใน ค.ศ. 2014 เขาเคยชนะเลิศสวิสแชลเลนจ์ลีกกับลิกเตนสไตน์ฟุตบอลคัพในช่วงที่ถูกปล่อยยืมตัวให้กับวาดุซ
ซ็อมเมอร์ลงเล่นให้กับทีมชาติสวิตเซอร์แลนด์เป็นครั้งแรกใน ค.ศ. 2012 เขาเป็นตัวแทนของชาติในการแข่งขันฟุตบอลโลก 2014, ฟุตบอลชิงแชมป์แห่งชาติยุโรป 2016 และฟุตบอลโลก 2018
วาดุซ
บาเซิล
สวิตเซอร์แลนด์ รุ่นอายุไม่เกิน 21 ปี
คู่ซ่าล่ามนต์มหัศจรรย์
คู่ซ่าล่ามนต์มหัศจรรย์  เป็นภาพยนตร์แอนิเมชันคอมพิวเตอร์แนวผจญภัย–แฟนตาซีของสหรัฐที่ออกฉายใน ค.ศ. 2020 ผลิตโดยวอลต์ดิสนีย์พิกเชอส์และพิกซาร์ และจัดจำหน่ายโดยวอลต์ดิสนีย์สตูดิโอส์โมชันพิกเชอส์ ภาพยนตร์กำกับโดยแดน สกันลอน อำนวยการสร้างโดยโกริ แร และเขียนบทโดย สกันลอน, เจสัน เฮดลีย์ และเคธ บูนิน ผู้พากย์เสียงหลักได้แก่ ทอม ฮอลแลนด์, คริส แพร็ตต์, จูเลีย ลุยส์-เดรย์ฟัส และออคตาเวีย สเปนเซอร์ ฉากในภาพยนตร์เป็นโลกแฟนตาซี เนื้อเรื่องกล่าวถึงพี่น้องเอลฟ์สองตนที่ต้องทำภารกิจเพื่อค้นหาสิ่งของที่จะทำให้พ่อของเขาฟื้นคืนชีพกลับมาได้
"คู่ซ่าล่ามนต์มหัศจรรย์" ฉายรอบปฐมทัศน์ในงานเทศกาลภาพยนตร์นานาชาติเบอร์ลินครั้งที่ 70 เมื่อวันที่ 21 กุมภาพันธ์ ค.ศ. 2020 และเข้าฉายที่สหรัฐในวันที่ 6 มีนาคม ภาพยนตร์ได้รับผลตอบรับเชิงบวกจากนักวิจารณ์และทำรายได้ทั่วโลก 103.2 ล้านดอลลาร์สหรัฐ อย่างไรก็ตาม เนื่องจากการระบาดทั่วของไวรัสโคโรนา ทำให้ภาพยนตร์ต้องยุติการฉายหลังจากเข้าฉายได้เพียงไม่กี่สัปดาห์
ทูตสันถวไมตรีเอฟเอโอ
ทูตสันถวไมตรีเอฟเอโอ  ได้ถูกจัดตั้งขึ้นเมื่อปี ค.ศ. 1999 คำว่าเอฟเอโอย่อมาจากองค์การอาหารและการเกษตรแห่งสหประชาชาติ  วัตถุประสงค์หลักของโครงการนี้คือเพื่อเพิ่มความตระหนักรู้ของสาธารณชนและเผยแพร่ข้อมูลเกี่ยวกับประเด็นความมั่นคงด้านอาหาร ความหิวโหย และความยากจนทั่วโลก
กีฬายูโดในโอลิมปิกฤดูร้อน 1976
การแข่งขันยูโดในโอลิมปิกฤดูร้อน 1976 เป็นการแข่งขันกีฬายูโดในกีฬาโอลิมปิกฤดูร้อนครั้งที่ 21 ที่มอนทรีออล ประเทศแคนาดา ระหว่างวันที่ 26-31 กรกฎาคม พ.ศ. 2519 จัดขึ้นที่สนาม Olympic Velodrome ซึ่งการแข่งขันกีฬายูโดครั้งนี้มีการแข่งขันทั้งหมด 6 รายการ คือ ประเภททีมชาย 6 รายการ และประเภททีมหญิง 0 รายการ โดยมีนักกีฬาเข้าร่วมแข่งขัน 131 คน จาก 46 ประเทศ
หน้ากากผ้า
หน้ากากผ้า เป็นหน้ากากที่ทำจากสิ่งทอทั่วไปโดยมักเป็นฝ้าย มีไว้สวมปิดปากและจมูก แม้มีประสิทธิภาพน้อยกว่าหน้ากากอนามัยหรือหน้ากากเอ็น95 แต่สาธารณชนทั่วไปใช้ในครัวเรือนและในแหล่งชุมชนโดยถือว่าเป็นการป้องกันต่อโรคติดเชื้อและมลพิษทางอากาศที่เป็นอนุภาค ด้วยเหตุนี้ หน่วยงานสาธารณสุขโดยทั่วไปจึงแนะนำหน้ากากผ้าเฉพาะสำหรับการควบคุมแหล่งโรคในสถานการณ์โรคระบาด แต่ไม่ถือเป็นอุปกรณ์ป้องกันส่วนบุคคล
เจ้าหน้าที่สาธารณสุขใช้หน้ากากผ้าเป็นประจำเริ่มตั้งแต่ปลายคริสต์ศตวรรษที่ 19 ถึงกลางคริสต์ศตวรรษที่ 20 ในคริสต์ทศวรรษ 1960 หน้ากากผ้าทยอยเลิกใช้ในประเทศพัฒนาแล้วหันมาใช้หน้ากากอนามัยสมัยใหม่แทน แต่ยังใช้กันอยู่แพร่หลายในประเทศกำลังพัฒนา ระห่วางการระบาดทั่วของโควิด-19 มีการหันกลับมาใช้หน้ากากผ้าเนื่องจากขาดแคลนหน้ากากอนามัยและอุปกรณ์ช่วยหายใจ
ข้อแนะนำ.
องค์การอนามัยโลก (WHO) แนะนำให้ใช้หน้ากากที่ประกอบด้วยวัสดุต่างกันอย่างน้อยสามชั้น เชื่อว่าพอลีโพรพีลีนสปันบอนด์ (spunbond) สองชั้นมีการกรองและหายใจได้เพียงพอ
เมื่อผลิตหน้ากากผ้า ควรคำนึงถึงตัวแปรเสริมสองตัว ได้แก่ ประสิทธิผลการกรองของวัสดุและการหายใจได้ ปัจจัยคุณภาพการกรองเรียก "Q" ใช้ในตัวบ่งชี้คุณภาพการกรองรวม เป็นฟังก์ชันของประสิทธิผลการกรองและการหายใจได้ โดยค่ายิ่งสูงยิ่งบอกสมรรถนะดี ผู้เชี่ยวชาญแนะนำปัจจัย Q ตั้งแต่สามขึ้นไป
กีฬาปัญจกีฬาสมัยใหม่ในโอลิมปิกฤดูร้อน 1976
การแข่งขันปัญจกีฬาสมัยใหม่ในโอลิมปิกฤดูร้อน 1976 เป็นการแข่งขันกีฬาปัญจกีฬาสมัยใหม่ในกีฬาโอลิมปิกฤดูร้อนครั้งที่ 21 ที่มอนทรีออล ประเทศแคนาดา ระหว่างวันที่ 18-22 กรกฎาคม พ.ศ. 2519 จัดขึ้นที่สนาม ซึ่งการแข่งขันกีฬาปัญจกีฬาสมัยใหม่ครั้งนี้มีการแข่งขันทั้งหมด 2 รายการ คือ ประเภททชายเดี่ยว 1 รายการ และประเภททีม 1 รายการ โดยมีนักกีฬาเข้าร่วมแข่งขัน 47 คน จาก 17 ประเทศ
กีฬาเรือพายในโอลิมปิกฤดูร้อน 1976
การแข่งขันเรือพายในโอลิมปิกฤดูร้อน 1976 เป็นการแข่งขันกีฬาเรือพายในกีฬาโอลิมปิกฤดูร้อนครั้งที่ 21 ที่มอนทรีออล ประเทศแคนาดา ระหว่างวันที่ 18-25 กรกฎาคม พ.ศ. 2519 จัดขึ้นที่สนาม Olympic Basin ที่ Notre Dame Island ซึ่งการแข่งขันกีฬาเรือพายครั้งนี้มีการแข่งขันทั้งหมด 14 รายการ คือ ประเภททีมชาย 8 รายการ และประเภททีมหญิง 6 รายการ โดยมีนักกีฬาเข้าร่วมแข่งขัน 593 คน จาก 31 ประเทศ
ออสวอลด์ โพห์ล
ทูตสันถวไมตรีสำนักงานข้าหลวงใหญ่ผู้ลี้ภัยแห่งสหประชาชาติ
ทูตสันถวไมตรีสำนักงานข้าหลวงใหญ่ผู้ลี้ภัยแห่งสหประชาชาติ  หรือ ทูตสันถวไมตรียูเอ็นเอชซีอาร์  เป็นบุคคลที่มีชื่อเสียงที่ใช้เป็นผู้แทนสำนักงานข้าหลวงใหญ่ผู้ลี้ภัยแห่งสหประชาชาติ โดยเป็นตัวแทนของผู้ลี้ภัยทั่วโลก
กีฬาเรือใบในโอลิมปิกฤดูร้อน 1976
การแข่งขันเรือใบในโอลิมปิกฤดูร้อน 1976 เป็นการแข่งขันกีฬาเรือใบในกีฬาโอลิมปิกฤดูร้อนครั้งที่ 21 ที่มอนทรีออล ประเทศแคนาดา ระหว่างวันที่ 19-27 กรกฎาคม พ.ศ. 2519 จัดขึ้นที่สนาม Kingston ซึ่งการแข่งขันกีฬาเรือใบครั้งนี้มีการแข่งขันทั้งหมด 6 รายการ คือ ประเภททีมชาย 6 รายการ และประเภททีมหญิง 0 รายการ โดยมีนักกีฬาเข้าร่วมแข่งขัน 226 คน จาก 40 ประเทศ
กีฬายิงปืนในโอลิมปิกฤดูร้อน 1976
การแข่งขันยิงปืนในโอลิมปิกฤดูร้อน 1976 เป็นการแข่งขันกีฬายิงปืนในกีฬาโอลิมปิกฤดูร้อนครั้งที่ 21 ที่มอนทรีออล ประเทศแคนาดา ระหว่างวันที่ กรกฎาคม - สิงหาคม พ.ศ. 2519 จัดขึ้นที่สนาม ซึ่งการแข่งขันกีฬายิงปืนครั้งนี้มีการแข่งขันทั้งหมด รายการ คือ ประเภทผสม 7 รายการ โดยมีนักกีฬาเข้าร่วมแข่งขัน 344 คน จาก 60 ประเทศ
เทศบาลตำบลเวียงสระ
เทศบาลตำบลเวียงสระ เป็นองค์กรปกครองส่วนท้องถิ่นแห่งหนึ่งซึ่งมีอาณาเขตครอบคลุมพื้นที่บางส่วนของหมู่ที่ 1 และ 8 ตำบลเวียงสระ รวมไปถึงพื้นที่บางส่วนของหมู่ที่ 2, 4 และ 10 ตำบลบ้านส้อง ในอำเภอเวียงสระ จังหวัดสุราษฎร์ธานี เดิมมีฐานะเป็นสุขาภิบาลเวียงสระที่จัดตั้งขึ้นใน พ.ศ. 2511 แล้วได้รับการจัดตั้งเป็นเทศบาลตำบลใน พ.ศ. 2542 ในปี พ.ศ. 2564 เขตเทศบาลตำบลมีประชากรทั้งหมด 9,384 คน โดยแบ่งเป็นประชากรในสองส่วนตำบลคือ ตำบลเวียงสระ 2,611 คน และตำบลบ้านส้อง 6,773 คน
พื้นที่เทศบาลตำบลอยู่บริเวณเขตศูนย์ราชการของอำเภอเวียงสระ (คนภาคใต้ส่วนใหญ่จะเรียกว่าอำเภอเวียงสระว่า "บ้านส้อง") อยู่ห่างจากศาลากลางจังหวัดสุราษฎร์ธานีประมาณ 68.6 กิโลเมตร อยู่ห่างจากกรุงเทพมหานครประมาณ 695 กิโลเมตร เป็นที่ตั้งของสถานีรถไฟบ้านส้องซึ่งเป็นสถานีรถไฟชั้น 1 ของทางรถไฟสายใต้ เป็นศูนย์กลางทางการค้า การคมนาคมขนส่ง ทางเศรษฐกิจของสุราษฎร์ธานีตอนใต้ และเป็นที่ตั้งของศาลจังหวัดเวียงสระ ซึ่งมีเขตตลอดท้องที่อำเภอเวียงสระ อำเภอเคียนซา อำเภอชัยบุรี อำเภอบ้านนาสาร และอำเภอพระแสง
เพ็ตตาฮ์ (ประเทศศรีลังกา)